ຜູ້ນຳມາເລເຊຍຢ້ຽມຢາມລາວ
ການຢ້ຽມຢາມຂອງທ່ານແມ່ນຈະຮວມ ທັງການຈະລາຈາຫາລືກັບທ່ານບົວສອນ ບຸບຜາວັນ ນາຍົກລັດຖະມົນຕີຂອງລາວ ຕະຫລອດທັງປະທານປະເທດ ທ່ານຈູມມະລີ ໄຊຍະສອນ ອີກດ້ວຍ.
ນາຍົກລັດຖະມົນຕີມາເລເຊຍ ທ່ານ NAJIB RAZAK ໄດ້ເດີນທາງໄປ ເຖິງປະເທດ ລາວແລ້ວ ໃນການຢ້ຽມຢາມປະເທດດັ່ງກ່າວເປັນເທື່ອທຳອິດ ນັບ ແຕ່ທ່ານໄດ້ເຂົ້າ ຮັບຕຳແໜ່ງໃນປີກາຍນີ້ ທ່ານ NAJIB ໄດ້ເດີນທາງໄປເຖິງນະຄອນຫຼວງວຽງຈັນ ໃນວັນພຸດມື້ນີ້ ຕິດຕາມ ໂດຍພັນລະຍາຂອງທ່ານພ້ອມໆກັບລັດຖະມົນຕີຫຼາຍໆທ່ານແລະພວກ ນັກທຸລະກິດ ອີກຈຳນວນນຶ່ງ ການຢ້ຽມຢາມຂອງທ່ານແມ່ນຈະຮວມທັງການຈະລາຈາຫາລືກັບທ່ານບົວ ສອນ ບຸບຜາວັນ ນາຍົກລັດຖະມົນຕີຂອງລາວ ຕະຫລອດທັງປະທານປະເທດ ທ່ານຈູມມະລີ ໄຊຍະສອນ ອີກດ້ວຍ ທ່ານ NAJIB ຍັງຈະເປັນສັກຂີພະຍານ ໃນການລົງນາມບົດບັນທຶກຄວາມເຂົ້າໃຈ ຫລາຍໆສະບັບ ແລະຖະແຫຼງຕໍ່ພວກ ຜູ້ນຳທຸລະກິດຂອງລາວແລະມາເລເຊຍ ຖະແຫຼງຂ່າວສະບັບນຶ່ງຂອງລັດຖະບານມາເລເຊຍແຈ້ງວ່າ ການເດີນທາງ ໄປຢ້ຽມຢາມລາວ ຂອງນາຍົກລັດຖະມົນຕີ NAJIB ໃນຄັ້ງນີ້ຈະຊຸກຍູ້ໃຫ້ປະເທດ ທັງສອງ ເພີ້ມທະວີການ ຮ່ວມມືທີ່ມີຢູ່ແລ້ວໃນປັດຈຸບັນ ແລະຊອກສະແຫວງຫາ ການຮ່ວມມືກັນໃໝ່ ໃນຂົງເຂດວຽກງານອື່ນ